MED TUHAD-FEDî derheqê binpaykerdişanê heqanê tepişteyan de raporêk amade kerd.Rapor de ame parekerdene ke cuya tepişteyan binê tehlukeyî de ya û ganî heyetêk bierşawîyo Zîndanê Îmraliyî
Rapor de wina ame vatene: ''Mudirîya Pêroyî ya Zîndanan dabi zanayene ke 368 zîndanan de 117 tepişteyan de nêweşê Korona tesbît bîyê û înan ra 12 kesî Korona ra merdî. No zî îsbat keno ke zîndanan de vera Korona tedbîrî nêgêrîyenê û zîndanî binê tecrîdî de yê. Coka tepişteyan 27ê teşrîna peyêne de şexsê Rayberê Şarê Kurdî Abdullah Ocalanî de vera tecrîdê pêro zîndanan  dest pê grevê vêşanîye kerd.
Rapor de qala nê teda û binpaykerdişan ameye kerdene:
-Zîndanan de xizmetê weşîye yenê astengkerdene
-Zîndanan de vîrusê Korona vila beno û tedbîrî nêgêreyînê.
-Zîndanê Cinîyan ê Amedî de pey ra tepişteyî yenê kelençekerdene û wina tedawî benê.
-Xeylêk zîndanan de bi taybetî Zîndanê Cinîyan ê Amedî de tepişteyan rê cigêrayîşo zût yeno ferzkerdene.
-Kovar û rojnameyî  bi taybetî ê bi kurdkî nêdîyenê tepişteyan.
-Verî ke agahîye bidîya keye û tepişteyan sewqî yenê kerdene.
-Bi hawayêkê keyfî tepişteyan rê cezayê dîsîplînî dîyenê.
-Hûmara tepişteyan ê nêweşan zêde ya. Ganî cade nêweşî bêrê tedawîkerdene.
-Waranê mahreman ê zîndanan de zî kamerayî estê.
-Seba xebatanê kultur û komelkîyan ganî tepişteyan rê îmkanî awan bibê.
-Werdê zîndanan ganî holêr bibê.
-Sere de Zîndanê Îmraliyî de ganî pêro zîndanan de heyetî cigêrayîşan bikerê ke goreyê standartan ê yan nê. Ganî huqûqnas, rêxistinê heqanê merdiman û temsîlkarê hukmatî zî mîyanê heyetan de ca bigêrê.
